CELEX: 32016R0145
Language: el
Date: 2016-02-04 00:00:00
Title: Εκτελεστικός κανονισμός (ΕΕ) 2016/145 της Επιτροπής, της 4ης Φεβρουαρίου 2016, για την έγκριση της μορφής του εγγράφου που χρησιμοποιείται ως αποδεικτικό στοιχείο για την άδεια που εκδίδεται από τις αρμόδιες αρχές των κρατών μελών και επιτρέπει σε ορισμένες εγκαταστάσεις να διεξάγουν ορισμένες δραστηριότητες σχετικά με χωροκατακτητικά ξένα είδη ενωσιακού ενδιαφέροντος σύμφωνα με τον κανονισμό (ΕΕ) αριθ. 1143/2014 του Ευρωπαϊκού Κοινοβουλίου και του Συμβουλίου

5.2.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 30/1
            
         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2016/145 ΤΗΣ ΕΠΙΤΡΟΠΉΣ
   της 4ης Φεβρουαρίου 2016
   για την έγκριση της μορφής του εγγράφου που χρησιμοποιείται ως αποδεικτικό στοιχείο για την άδεια που εκδίδεται από τις αρμόδιες αρχές των κρατών μελών και επιτρέπει σε ορισμένες εγκαταστάσεις να διεξάγουν ορισμένες δραστηριότητες σχετικά με χωροκατακτητικά ξένα είδη ενωσιακού ενδιαφέροντος σύμφωνα με τον κανονισμό (ΕΕ) αριθ. 1143/2014 του Ευρωπαϊκού Κοινοβουλίου και του Συμβουλίου
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1143/2014 του Ευρωπαϊκού Κοινοβουλίου και του Συμβουλίου, της 22ας Οκτωβρίου 2014, για την πρόληψη και διαχείριση της εισαγωγής και εξάπλωσης χωροκατακτητικών ξένων ειδών (1), και ιδίως το άρθρο 8 παράγραφος 6,
   Εκτιμώντας τα ακόλουθα:
   
               (1)
            
            
               Ο κανονισμός (ΕΕ) αριθ. 1143/2014 ορίζει ότι η Επιτροπή εγκρίνει τη μορφή των εγγράφων που χρησιμοποιούνται ως αποδεικτικά στοιχεία για τις άδειες που εκδίδονται από τις αρμόδιες αρχές των κρατών μελών για τη διεξαγωγή έρευνας, ή τη μη επιτόπια διατήρηση με αντικείμενο χωροκατακτητικά ξένα είδη ενωσιακού ενδιαφέροντος, όπως ορίζεται στο άρθρο 8. Οι άδειες αυτές μπορούν επίσης να εκδίδονται για την επιστημονική παραγωγή και την επακόλουθη φαρμακευτική χρήση των εν λόγω ειδών.
            
         
               (2)
            
            
               Άδειες μπορούν επίσης να εκδίδονται από τα κράτη μέλη, σε εξαιρετικές περιπτώσεις και για λόγους επιτακτικού δημόσιου συμφέροντος, για τη διεξαγωγή δραστηριοτήτων άλλων από εκείνες που απαριθμούνται στο άρθρο 8 παράγραφος 1, όπως ορίζεται στο άρθρο 9 παράγραφος 1, υπό την προϋπόθεση ότι έχει δοθεί έγκριση από την Επιτροπή. Σύμφωνα με το άρθρο 9 παράγραφος 6, τέτοιες άδειες πρέπει να εκδίδονται σύμφωνα με το άρθρο 8 παράγραφοι 4 έως 8. Ως εκ τούτου, η ίδια μορφή του εγγράφου που χρησιμοποιείται ως αποδεικτικό στοιχείο για την άδεια πρέπει να χρησιμοποιείται για τους σκοπούς των άρθρων 8 και 9.
            
         
               (3)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής για τα χωροκατακτητικά ξένα είδη,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Η μορφή του εγγράφου που χρησιμοποιείται ως αποδεικτικό στοιχείο για την άδεια που εκδίδεται από τις αρμόδιες αρχές των κρατών μελών σύμφωνα με το άρθρο 8 παράγραφος 2 και το άρθρο 9 παράγραφος 6 του κανονισμού (ΕΕ) αριθ. 1143/2014 ορίζεται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 4 Φεβρουαρίου 2016.
      
         
            Για την Επιτροπή
         
         
            Ο Πρόεδρος
         
         Jean-Claude JUNCKER
      
   
   
      (1)  ΕΕ L 317 της 4.11.2014, σ. 35.
   
      ΠΑΡΑΡΤΗΜΑ
      
         
      
         
      
         Οδηγίες για τη συμπλήρωση του εγγράφου
      
      Το έγγραφο πρέπει να συμπληρώνεται από την αρμόδια αρχή που είναι εξουσιοδοτημένη για την έκδοση των αδειών που αναφέρονται στο άρθρο 8 παράγραφος 2 και το άρθρο 9 παράγραφος 6 του κανονισμού (ΕΕ) αριθ. 1143/2014. Το έγγραφο αυτό πρέπει να φέρει υπογραφή, σφραγίδα και ημερομηνία.
      Το έγγραφο συμπληρώνεται με κεφαλαία. Για να επιβεβαιώσετε μια επιλογή, σημειώστε ή επιλέξτε το τετραγωνίδιο ☐. Διαγράψτε σαφώς τις επιλογές ή τις θέσεις που φέρουν αύξοντα αριθμό που δεν είναι σχετικές.
      
                  Πλαίσιο 1.
               
               
                  Αναφέρατε το όνομα, τη διεύθυνση, τη χώρα, τον αριθμό τηλεφώνου και τη διεύθυνση ηλεκτρονικού ταχυδρομείου της εγκατάστασης στην οποία έχει χορηγηθεί άδεια και/ή το πρόσωπο επαφής στην εν λόγω εγκατάσταση.
               
            
                  Πλαίσιο 2.
               
               
                  Αναφέρατε τον αναγνωριστικό αριθμό της άδειας. Ο αριθμός αυτός είναι, καταρχάς, ο κωδικός ISO δύο γραμμάτων (κωδικός ISO 3166 άλφα-2) του κράτους μέλους έκδοσης της άδειας, με εξαίρεση την Ελλάδα και το Ηνωμένο Βασίλειο, κράτη για τα οποία οι συντομογραφίες EL και UK θα πρέπει να χρησιμοποιηθούν. Ο αναγνωριστικός αριθμός πρέπει να είναι μοναδικός για τους σκοπούς του συστήματος αδειοδότησης που αναφέρεται στο άρθρο 8 παράγραφος 1 του κανονισμού (ΕΕ) αριθ. 1143/2014.
               
            
                  Πλαίσιο 3.
               
               
                  Αναφέρατε το όνομα και τη διεύθυνση, τη χώρα, τον αριθμό τηλεφώνου και τη διεύθυνση ηλεκτρονικού ταχυδρομείου του αποστολέα ή του εξαγωγέα, κατά περίπτωση.
               
            
                  Πλαίσιο 4.
               
               
                  Αναφέρατε την ημερομηνία έκδοσης της άδειας.
               
            
                  Πλαίσιο 5.
               
               
                  Αναφέρατε την περίοδο ισχύος (ημερομηνία έναρξης· ημερομηνία λήξης) της άδειας, ανάλογα με την περίπτωση.
               
            
                  Πλαίσιο 6.
               
               
                  Αναφέρατε το όνομα, τη διεύθυνση, τη χώρα, τον αριθμό τηλεφώνου και τη διεύθυνση ηλεκτρονικού ταχυδρομείου του παραλήπτη ή του εισαγωγέα, κατά περίπτωση.
               
            
                  Πλαίσιο 7.
               
               
                  Αναφέρατε το όνομα της αρμόδιας αρχής που εκδίδει την άδεια.
               
            
                  Πλαίσιο 8.
               
               
                  Να γίνει περιγραφή της αποστολής ή του αποθέματος δειγμάτων με συμπλήρωση πληροφοριών στα πλαίσια 8α έως 8στ:
               
            
                  Πλαίσιο 8α.
               
               
                  Πρόκειται για την επιστημονική ονομασία του χωροκατακτητικού ξένου είδους ενωσιακού ενδιαφέροντος για το οποίο χορηγήθηκε η άδεια.
               
            
                  Πλαίσιο 8β.
               
               
                  Πρόκειται για την κοινή ονομασία του χωροκατακτητικού ξένου είδους για το οποίο χορηγήθηκε η άδεια.
               
            
                  Πλαίσιο 8γ
               
               
                  Αναφέρεται στους κωδικούς της Συνδυασμένης Ονοματολογίας (ΣΟ), όπως προβλέπεται από τον κανονισμό (ΕΟΚ) αριθ. 2658/87 του Συμβουλίου (1).
               
            
                  Πλαίσιο 8δ.
               
               
                  Ακριβής περιγραφή του φορτίου ή του αποθέματος και των δειγμάτων που περιέχει.
               
            
                  Πλαίσιο 8ε.
               
               
                  Συνολική καθαρή μάζα της αποστολής (ή του αποθέματος) σε kg. Μπορεί να παραλείπεται, αν παρέχονται πληροφορίες στο πλαίσιο 8στ.
               
            
                  Πλαίσιο 8στ.
               
               
                  Αριθμός δειγμάτων στο φορτίο. Μπορεί να χρησιμοποιείται όταν η ποσότητα εκφράζεται καλύτερα σε ειδικές μονάδες. Μπορεί να παραλείπεται, αν παρέχονται πληροφορίες στο πλαίσιο 8ε.
               
            
                  Πλαίσιο 9.
               
               
                  Υποδείξατε για ποιους εκ των περιορισμών που έχουν θεσπιστεί δυνάμει του άρθρου 7 του κανονισμού (ΕΕ) αριθ. 1143/2014, χορηγείται παρέκκλιση.
               
            
                  Πλαίσιο 10.
               
               
                  Αναφέρατε τον σκοπό για τον οποίο χορηγήθηκε η άδεια.
               
            
                  Πλαίσιο 11.
               
               
                  Αναφέρατε τα σχετικά μέρη της άδειας στην οποία περιγράφονται οι όροι βάσει των οποίων έχουν επιτραπεί οι δραστηριότητες, σύμφωνα με το άρθρο 8 παράγραφος 2 του κανονισμού (ΕΕ) αριθ. 1143/2014.
               
            
                  Πλαίσιο 12.
               
               
                  Αναφέρατε τα σχετικά μέρη της άδειας που περιγράφουν τις διατάξεις που καθορίζονται στην έγκριση στην άδεια που χορηγεί η Επιτροπή. Συμπληρώνεται μόνο αν η άδεια εκδίδεται κατόπιν έγκρισης της Επιτροπής σύμφωνα με το άρθρο 9 του κανονισμού (ΕΕ) αριθ. 1143/2014.
               
            
                  Πλαίσιο 13.
               
               
                  Αναφέρατε το όνομα του εγκρίνοντος υπαλλήλου της αρμόδιας αρχής που συμπληρώνει το παρόν έγγραφο.
               
            
                  Πλαίσιο 14.
               
               
                  Υπογραφή του εγκρίνοντος υπαλλήλου της αρμόδιας αρχής που συμπληρώνει το παρόν έγγραφο.
               
            
                  Πλαίσιο 15.
               
               
                  Επίσημη σφραγίδα της αρμόδιας αρχής και ημερομηνία κατά την οποία συμπληρώθηκε το παρόν έγγραφο.
               
            
         (1)  Κανονισμός (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (ΕΕ L 256 της 7.9.1987, σ. 1).